Държавен вестник, бр. 41, 2024 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  41
а) режим износ по смисъла на член 269 от 
Митническия кодекс на Съюза;
б) реекспорт по смисъла на член 270 от 
Митническия кодекс на Съюза; реекспорт 
настъпва и ако по време на транзит през 
митническата територия на Съюза съгласно 
т. 7 и 7а от този параграф, трябва да бъде 
подадена обобщена декларация за напускане 
поради промяна на крайното местоназначение 
на изделията, когато митническата деклара-
ция за режим транзит не съдържа данните за 
сигурност и безопасност;
в) режим пасивно усъвършенстване по 
смисъла на член 259 от Митническия кодекс 
на Съюза, или
г) предаване на софтуер или технологии 
по електронен път, включително по телефакс, 
телефон, електронна поща или други елек-
тронни средства, до местоназначения извън 
митническата територия на Съюза; това 
включва предоставяне в електронен формат 
на такъв софтуер и технологии на физически 
или юридически лица или на съдружия извън 
митническата територия на Съюза; също така 
включва и устното предаване на технология, 
когато технологията е описана върху носител 
за гласово предаване.“
4. Точка 7 се изменя така:
„7. „Транзит на продукти, свързани с отбра-
ната“ е транспортиране на несъюзни продукти, 
свързани с отбраната, които се въвеждат и 
преминават през митническата територия 
на Съюза с местоназначение извън Съюза.“
5. Създава се т. 7а:
„7а. „Транзит на изделия с двойна употре-
ба“ е транспортиране на несъюзни изделия 
с двойна употреба, които се въвеждат и пре-
минават през митническата територия на 
Съюза с местоназначение извън митническата 
територия на Съюза, когато тези изделия:
а) са поставени под режим външен транзит 
съгласно член 226 от Митническия кодекс на 
Съюза и само преминават през митническата 
територия на Съюза;
б) се претоварват в свободна зона или се 
реекспортират директно от нея;
в) са на временно складиране и се реекспор-
тират директно от съоръжение за временно 
складиране, или
г) са въведени на митническата територия 
на Съюза със същото плавателно или въздухо­
плавателно средство, което ще ги изведе от 
посочената територия без разтоварване.“
6. Точка 10 се изменя така:
„10. „Несъюзни продукти, свързани с от-
браната“ са продукти, свързани с отбраната, 
които попадат в категорията несъюзни стоки 
по смисъла на чл. 5, т. 24 от Митническия 
кодекс на Съюза.“
7. Точка 13 се изменя така:
„13. „Брокер“ е физическо или юридическо 
лице или всяко съдружие, което предоставя 
брокерски услуги от митническата територия 
на Съюза за територията на трета държава.“
8. Точка 15 се изменя така:
„15. „Техническа помощ“ е всякакво тех-
ническо подпомагане, свързано с поправя-
не, разработване, производство, сглобяване, 
изпитване, поддръжка или всякакво друго 
техническо обслужване, и може да бъде под 
формата на инструктаж, съвети, обучение, 
предаване на работни познания или умения 
или консултантски услуги, включително по 
електронен път, както и по телефона и чрез 
други устни форми на оказване на помощ.“ 
9. Точка 16 се изменя така:
„16. „Военна крайна употреба“ е: 
а) вграждане във военни изделия, описани 
във военните списъци на държавите членки;
б) употреба на производствено, изпитателно 
или аналитично оборудване и съставни час-
ти за него за разработка, производство или 
поддръжка на военни изделия, описани във 
военните списъци на държавите членки, или
в) употреба на полуготови продукти в завод 
за производство на военни изделия, описани 
във военните списъци на държавите членки.“ 
10. Създава се т. 24: 
„24. „Доставчик на техническа помощ“ е:
а) всяко физическо или юридическо лице 
или всяко съдружие, което предоставя тех-
ническа помощ от митническата територия 
на Съюза за територията на трета държава;
б) всяко физическо или юридическо лице 
или всяко съдружие, пребиваващо или уста-
новено в държава членка, което предоставя 
техническа помощ на територията на трета 
държава, или
в) всяко физическо или юридическо лице 
или всяко съдружие, пребиваващо или уста-
новено в държава членка, което предоставя 
техническа помощ на лице, пребиваващо в 
трета държава, намиращо се временно на 
митническата територия на Съюза.“
§ 25. Навсякъде в останалите текстове на 
закона думата „Общността“ се заменя със 
„Съюза“ с изключение на § 3 от допълнител-
ните разпоредби.
§ 26. Навсякъде в останалите текстове на 
закона думите „Регламент (ЕО) № 428/2009“ 
се заменят с „Регламент (ЕС) 2021/821“.
§ 27. Навсякъде в останалите текстове 
на закона думите „Министерството на ико-
номиката“, „министърът на икономиката“ и 
„министъра на икономиката“ се заменят съот- 
ветно с „Министерството на икономиката и 
индустрията“, „министърът на икономиката и 
индустрията“ и „министъра на икономиката 
и индустрията“.